විවෘත ආර්ථිකයේ ආගමනය මෙයට එක් හේතුවක් සේ දැක්විය හැකිය. විවෘත ආර්ථික ක්‍රමය සමාජයට කෙතරම් ඔබින්නේ ද නැද්ද යන්න පිළිබඳ විවිධ විවාද තිබේ. එය සම්පූර්ණයෙන්ම සමාජයට අයහපත් ප්‍රතිපල ගෙන දුන් ක්‍රමයක් සේ හුවා දැක්වීම අපේ අදහස නොවේ. එහෙත් එය හඳුන්වා දුන් මුල් කාලවකවානුවේ එයට නිදහසේ වැඩෙන්නට ඉඩහැරීම නිසා යම් නීති ලිහිල් කරමින් ඇති කළ තත්ත්වයන් හමුවේ ඇති වූ හිඩැස්වලින් ලංකාවට රිංගාගත් මත්ද්‍රව්‍ය නාගරික ප්‍රදේශ අරක් ගත්තේය. විශේෂයෙන්ම වඩාත් වේගයෙන් නාගරීකරණය වූ කොළඹ කුඩුවලින් පිරෙන්නට පටන් ගත්තේය. එසේම මැතිවරණ ක්‍රමය වෙනස් කරමින් ගෙන ආ මනාප ක්‍රමය නිසා දේශපාලනඥයින් අතර තරගය ද වැඩි විය. කෙසේ හෝ තමන්ගේ ඡන්ද ගොඩ වැඩිකරගන්න නම් අනෙකා හොඳින් හෝ නරකින් පරාජයට පත් කළ යුතුමය. ඒ සඳහා චණ්ඩින්ගේ සහය අවශ්‍ය වේ. මැරයින්ට දේශපාලනයේ ලැයිසන් ලැබුණේ එසේය. එසේම ඔවුන්ට වැය කිරීම සඳහා මුදල් යහමින් අවශ්‍යය. යහමින් මුදල් හම්බ කළ හැකි ක්‍රමයක් ලෙස ඒ වන විට හෙරොයින් ජාවාරම ඔවුන් අතරට පැමිණ තිබිණ. ඒ නිසා ඇතැම් දේශපාලනඥයෝ ද හෙරොයින් ජාවාරම සමග සම්බන්ධ වූහ. එසේත් නැත්නම් ඔවුහු ජාවාරමුන්ට උදව් කර ඔවුන්ගෙන් තමන්ට අවශ්‍ය සේවාවන් සපයා ගත්හ. හෙරොයින් ජාවාරමට දේශපාලනයේ ලැයිසන් ලැබුණේ එපරිදිය.
පාලකයින් මුදල් සොයා ගත ජාවාරම කුමක්ද
හෙරොයින් ජාවාරම